Pienen pihan suuria unelmia: Ihanat akileijat!
Tuuli on puhallellut viime päivinä rajusti. Emme edes asu erityisen tuulisella paikalla, mutta täälläkin on saanut tuntea puhureiden voiman. Kasveja on joutunut sitomaan, kun ne taipulevat hervottomasti tuulen piiskatessa niitä. Nyt on kuitenkin kesä ja iloitkaamme siitä! Linnut laulavat, kukat kukkivat ja vihreä hallitsee maisemaa. Parasta aikaa tämä on silti, vaikka säät eivät aina olisikaan toiveiden mukaiset.
Akileijoilla on erityinen paikka sydämessäni. Olenkin pyrkinyt lisäämään niitä puutarhaamme. Viime kesänä hankin tuliakileijan, joka on innostunut nyt kukkimaan. Kukassa on erikoinen tiilenpunainen sävy, joka ei kuvassa oikein tule esiin. Muutenkin tuossa tuulessa kuvaaminen oli varsin haastavaa.
Myös 'Winky red & White' on avannut suloiset kukkansa. Aquilegia 'Winky red & White'
Keväällä haalin Lidlin perennapussukoita, kun muka halvalla sai ;) Yhdestä niistä kasvoi tämmöinen pieni sinertävä akileija. Pussin mukaan se olisi alppiakileija. Kukka katselee kainosti alaviistoon. Aquilegia alpina
Japaninakilejojen kukinta alkaa jo hiipua. Vaaleanpunainen kääpiöjapaninakileija jaksaa vielä ihastuttaa suurilla hempeillä kukillaan.
Lehtoakileijat näyttävät tuottavan hyvin kukkia. Ne ovatkin levinneet vähän sinne sun tänne. En koe sitä kuitenkaan riesana, vaan minusta se on ihanaa. Mikäli leviäminen alkaisi jostain kumman syystä risoa. Voi kukinnot katkaista ennenkuin siemenet ehtivät kypsyä. Seuraavassa joukko kukkaan ehtineitä lehtoakileijoja.
Keväällä siemenestä kasvattamani 'William guinness' ja 'Chocolate soldier' akileijat ovat hyvässä kasvussa. Kukkia en usko niihin vielä tänä kesänä kuitenkaan tulevan. Täytyy muistaa merkitä talveksi niiden paikat, jotta ensi kesänä muistaa, missä ne kasvavat. Olen oppinut sen, että pelkkään muistiin ei kannatta puutarhassahommissa nojata.
Perhosiakin jo kovasti odottelen, mutta tuossa tuulessa lentely tuskin niitä houkuttaa. Yhden poloisen lanttuperhosen sain kuvattua, kun raukka koitti pysyä laukan lehdellä tuulen tuivertaessa täyttä häkää.
Lämpöistä viikonloppua ja tervetuloa vielä kaikille uusille lukijoille joukkoon mukaan. Olen iloinen, että olette liittyneet seuraani puutarhahurahduksen merkeissä!
between5. kesäkuuta 2015 klo 19.25Sinulla on monta kaunista akileijaa. Ne ovat kuin pieniä prinsessoja tyllihameineen.VastaaPoistaVastauksetKurjenkello5. kesäkuuta 2015 klo 21.50Kiitos, akileijat ovat tosiaan kaunokaisia tyllihameineen :) PoistaVastaaRiitta Jylhä5. kesäkuuta 2015 klo 21.50Uskomaton määrä akileijoja kukassa jo nyt. Meillä vasta valmistellaan nuppuja, eikä kukinnasta ole vielä tietoakaan.Tuuli tosiaan on tuivertanut, eikä loppua näy sääennusteesta päätellen. Mukavaa viikonloppua.VastaaPoistaVastauksetKurjenkello6. kesäkuuta 2015 klo 17.49Kohta ne ovat kukassa teilläkin :) Onneksi akileijasääsket eivät näytä vahingoittaneen nuppuja tänä vuonna. Aamulla oli ihanan auringoista ja lämpöistä olla puutarhatöissä, nyt onkin sitten taas sateista ja viileämpää. Mukavaa viikonlopun jatkoa sinullekin!PoistaVastaaTainaT5. kesäkuuta 2015 klo 22.46Jukra kunnoi akileijat on upeita kaikki! Minulla ei vielä kukassa mutta ehkä kohta on..VastaaPoistaVastauksetKurjenkello6. kesäkuuta 2015 klo 17.51Kiitos TainaT! Akileijat ovat tosiaan upeita. On hauskaa seurata minkänäköisiä yksilöitä maasta putkahtelee. PoistaVastaaTuulikki6. kesäkuuta 2015 klo 15.59Akileija - kaunis luonnon taideteos :)Täälläkin akileijat vielä kovin, kovin pieniä. Tuo ylin on aivan erityisen ihana <3VastaaPoistaVastauksetKurjenkello6. kesäkuuta 2015 klo 17.53No, niinpäs onkin oikea taideteos, hyvin sanottu! Tuliakileija on minustakin erityisen kaunis :)PoistaVastaaPirjo6. kesäkuuta 2015 klo 18.26Akileijat ovat kyllä hurmaavia!VastaaPoistaVastauksetKurjenkello6. kesäkuuta 2015 klo 19.47On ne! Taitaa olla yksi semmoinen ryhmä, johon ei ikinä kyllästy.PoistaVastaaTeSa7. kesäkuuta 2015 klo 19.46Kesässä on parasta tämä valoisa aika. Viis ilmasta ja vihovasta tuulesta tai sateesta.Onpa kaunis tuo punainen versus.VastaaPoistaVastauksetKurjenkello8. kesäkuuta 2015 klo 20.58Ihanaa, kun on valoisaa ja vihreää. Niiden voimilla jo jaksaa ihmeesti. Kiitos kommentistasi ja kiva, kun tulit käymään blogissani TeSa!PoistaVastaaLisää kommenttiLataa lisää...